UAL didhaku minangka maskapé penerbangan tuwa dhéwé ing Amérika Sarékat saka awit ngadegé layanan pos udara Varney Airlines déning Walter Varney. Pilot utama Varney, Leon D. "Lee" Cuddeback, maburaké penerbangan kontrak pos udara kanti pesawat Swallow biplane saka kantor pusat Varney ing Boise, Idaho marang hub pos sepor ing Pasco, Washington nalika 6 April, 1926 lan balik ésuké kanti 200 pound surat. Tanggal 6 April iki dianggep sajeroning sajarah perusahaan United Airlines minangka dina ulang tahuné lan tanggal ing ngendi salah sijiné pelayanan udara wiwit beroperasi kanti rute lan jadwal kang tetep ing Amérika Sarékat. Hangar original Varney Airlines ing taun 1925 dadi salah siji péranganing yasan terminal Boise Airport nganti taun 2003, nalika struktur mau diganti. Nalika taun 1930-an, sawisé nyadari yèn pesawat wektu iku wis bisa ngangkud penumpang, United wiwit pelayanan penumpang lan ngerjakake perawat kang jenenge Ellen Church kanggo mbantu penumpang sakwene penerbangan. United ngkelaim Church arupA pramugari pertama ING maskapé penerbangan. Saliyané iku maskapé iki ya iku siji-sijiné operator pesawat Boeing 247. Iki disebapaké amarga maskapé iki pernah diduwèni déning Boeing, sadurungé dipisahaké amarga Skandal Pos Udara nalika taun 1930. Nanging, kontrak eksklusif United lan Boeing tetep ana nganti taun 1940.